Opremljanje stanovanja je vsekakor izziv, ki zahteva temeljit razmislek, kreativno žilico ter usklajevanje funkcionalnosti in privlačnosti. Na ta način boste dosegli želeno udobje vašega doma. Morda ste dovolj pogumni in kreativni, da se boste z opremljanjem in načrtovanjem spopadli kar sami. Pri tem vam bo v veliko pomoč 3D izris stanovanja.
Na internetu boste našli kar nekaj orodij in programov, s katerimi lahko sami opravite 3D izris stanovanja. Nekateri so celo brezplačni. Izbirate lahko med: Google SketchUp, Floor Planer, Roomsketcher, Sweet Home 3D, MyVirtualHome, Home Renovator, My Virtual Home, HomeByMe, Autodesk Homestyler, Design a Room, Roomstyler, Smart Draw, Planner 5D.
Programi za 3D izris vam omogočajo dobro predstavo prostora. Dopuščajo vam izris tlorisa v 2D izvedbi, ki ga enostavno preklopite v 3D prikaz celotnega prostora. Igrali se boste s postavitvijo pohištva, dokler ne bo popolnoma ustrezala vašim željam. Potrebujete le nekaj časa in spretnosti pri delu z računalnikom in računalniškimi programi.
Začnete tako, da v program za 3D izris stanovanja vnesete dimenzije prostorov in vstavite morebitne predelne stene, okna in vrata. Izbirate lahko med različnimi teksturami in barvami materialov, talnih oblog in pohištva ter različnimi obdelavami sten in stropov.
Program za 3D izris stanovanja vam omogoča, da prostore izrišete do najmanjše potankosti v slogu, ki vam je všeč. Stene, pohištvo in opremo lahko premikate dokler ne pridete do ustrezne postavitve. Zelo možen scenarij pa je, da kljub vloženemu trudu in času ne boste prišli do optimalne končne rešitve, ki bi ustrezala vašemu načinu življenja.
Vsekakor vam priporočamo, da opremljanje prostorov zaupate strokovnjakom. Deležni boste kvalitetnega in strokovnega svetovanja pri postavitvi pohištva za optimalni izkoristek prostora. Pomagali vam bodo pri izbiri dekorativnih izdelkov in detajlov, ki bodo pričarali prijeten ambient in izboljšali kakovost bivanja. Predstavili vam bodo estetsko dovršeno in privlačno rešitev, ki je hkrati funkcionalna.
Na spletu je veliko ponudnikov oziroma izvajalcev 3D izrisov stanovanj. Za vas to lahko opravi arhitekt, notranji oblikovalec in tudi nekateri proizvajalci pohištva in notranje opreme, ki so v koraku s časom. Ponudnik 3D izrisa stanovanja vam bo pripravil ponudbo glede na vaše želje. Za boljši občutek in prostorsko predstavo prostora običajno predlaga ogled prostora, ki ga boste opremljali.
3D izris stanovanja omogoča realistično predstavitev stanovanja že v fazi načrtovanja pred samim začetkom opremljanja. S pomočjo 3D izrisa stanovanja določimo materiale, teksture, barve in maksimalne podrobnosti. Z uporabo fizične simulacije svetlobe bo lažje izbrati privlačno kompozicijo notranje opreme, pohištva in dodatkov za prijeten ambient in udobno počutje v prostoru.